વાઘોડિયાની સુમનદીપ યુનિવર્સિટીમાં એસીબીએ દરોડો પાડીને વિદ્યાપીઠના સંચાલક મનસુખ શાહને સોમવારે રંગે હાથે વિદ્યાર્થીને પાસ કરવવા માટે 20 લાખની લાંચ લેતા ઝડપ્યા હતા. ત્યારે મેડિકલ અને શિક્ષણ જગતને હચમચાવનાર આ કેસમાં આજે કોર્ટ સમક્ષ મનસુખ શાહ અને અન્ય બે આરોપીઓને રજૂ કરવામાં આવ્યા હતા.વડોદરાની સેશનકોર્ટમાં આરોપી મનસુખ શાહ સમેત વિનોદ સાવંત અને અશોર ટેલર નામના આરોપીઓને પણ કોર્ટમાં લઇ જવામાં આવ્યા હતા. જ્યાં એસીબીએ આરોપીઓના 14 દિવસના રીમાન્ડ માંગ્યા હતા અને તેની સામે એસીબીએ કોર્ટમાં કેટલાક મુદ્દા રજૂ કર્યા હતા. જેમાં સૌથી મોટો મુદ્દો અનેક વિદ્યાર્થીઓ સાથે મનસુખ શાહે કરોડોની છેતરપીંડી કરી હોવાનો, અને 101 કરોડના ચેકોની તપાસ કરવાનો હતો. જે પરથી એસીબીએ 14 દિવસના રીમાન્ડ માગ્યા હતા.